ઊનામાં ગોરક્ષકને નામે ચાર દલિત યુવકોને બાંધીને જાહેરમાં માર મારવાની ઘટનાના ઘરે પ્રત્યાઘાતો પડયા છે. જેમાં અમદાવાદમાં અલગ અલગ જગ્યાએ પોલીસે વિરોધ પ્રદર્શન કરી લોકોના ટોળાએ ચક્કાજામ કર્યા હતા. જેમાં ચાંદખેડામાંથી ૬૧, રાણીપમાંથી ૭૧થી વધુ અને સારંગપુર – કાલુપુર થઇને ૧૬૦ થી વધુ લોકોની અટકાયત કરવામાં આવી હતી. તમામની અટકાયત કરી હેડક્વાટર ખાતે ખસેડવામાં આવ્યા હતા. સંસદસભ્ય કિરીટ સોલંકીના ઘરનો ઘેરાવો પણ કરતા પોલીસ પહોચતા લોકો ભાગ્યા હતા અને ત્યાથી પણ પોલીસે ૧૩ થી વધુ લોકોની અટકાયત કરી હતી. બાદ સાંજે ફરી કલેકટર કચેરી આસપાસના ટોળાએ બસને રોકી ટ્રાફિક જામ કર્યો હતો. પોલીસે ટ્રાફિકને હળવો કરવા લાઠી ચાર્જ કર્યો હતો. બીજી તરફ ચાંદખેડામાં ટોળાએ ચક્કાજામ કર્યો હતો ત્યાથી પણ પોલીસે ૬૧ જેટલા લોકોની અટકાયત કરી હતી. સવારે સારંગપુર-કાલુપુર ખાતે પણ રેલી યોજાઇ હતી જેની પરવાનગી ન હોવા છતાં પોલીસે લોકોને રોક્યા હતા અને ત્યા પણ ૧૫૦થી વધુ લોકોની અટકાયત કરી હતી.પોલીસે અલ્પેશ ઠાકોર, દલિત આગેવાન મંગલ સુરજકર સહિતના લોકોની અટકાયત કરી હતી.